Document ID: /roh_data/filtered/fineweb-2-filterrobots_roh.jsonl.gz/24098

La citad da Cuira e la Tgira da monuments chantunala avessan vesì gugent, ch'ils possessurs avessan remplazzà ils 39 barcuns verds cun da quels da lain. Tenor il cusseglier da la citad Tom Leibundgut valian en la citad veglia prescripziuns pli severas per la sanaziun d'edifizis.
I va per evitar in Disneyland nua che tut è mo pli artificial.
Il Tribunal federal ha ussa dentant valità ils arguments dals proprietaris pli aut, e sustegnì ina decisiun da la Dretgira administrativa dal Grischun.
Chasa n'è betg protegida
La chasa dispitaivla sa chatta bain gist dasper la chasa da la regenza en la citad veglia da Cuira. L'object sez n'è dentant betg in edifizi istoric, e betg taxà sco degn da vegnir protegì.
En pli saja la differenza tranter ils barcuns da lain e d’aluminium a curta distanza strusch da vesair, ed ils barcuns da lain sajan 20’000 francs pli chars. Plinavant saja il mantegniment da barcuns d’aluminium bler pli simpel.
Nus essan satisfatgs che tuttas duas dertgiras han surpiglià nossa argumentaziun.
RR novitads 12:00